Når faderen til din hoppe er EU-hingst, betyder det at den er kåret i et avlsforbund under EU - sjovt nok. Derfor kan din hoppe uden problemer optages i hovedstambogen, hvis ellers afstamningsgitteret er kendt  Alle regler mv findes på fjordhest.dk
allesammen  Men er der nogen der kan forklare mig hvad kåringsklasserne hedder/svarer til - nogle steder står der som med welsh at de er kåret i fx 2. kl. og andre steder står det med tal, som fx 9. Hvad er hvad? 
Det er så nemt, hver hest må kun have et pas, det den er født med. Det tyske hannoveranerpas opfylder alle krav til et gyldigt pas.
burde da have sat sig ordentligt ind i reglerne før han/hun udtaler sig  Konkurrenceregistrering er noget andet... det skal gøres i DK.
Dyrlægen må væere forvirret. Et hestepas følger hesten livet ud, og det er slet ikke muligt at få dansk pas til en hest, der i forvejen har et tysk pas, den er jo med al sandsynlighed også brændemærket, når det er en hanoveraner hest. Den er gift med sit hestepas. Mvh
Kan dyrlægen mene, at det er medicinsiderne, der mangler???
Så skal dyrlægen nok have briller Lisbeth   tyskerne har nemlig indsat medicinsider i flere år, før end vi startede i Danmark. Mvh
Jeg har en hannoveraner fra 2009 - og der er i hvert fald medicinsider i hendes tyske pas  Til gengæld er hun ikke chippet - da hun er brændemærket. Men da reglerne nu er, som de er, i DK, talte jeg med Videnscentret for heste i går og fik at vide, at jeg bare skal få hende chippet og udelukket fra konsum, så skulle alt vist være på plads 
@Britt: Hvis du vil have din hoppe chippet, så vil jeg anbefale dig at vente til juni, og så få sat en tysk chip i, bare for god ordens skyld. Ellers kan det blive noget rod. Så kan du få hende udelukket fra konsum efterfølgende.
Charlotte: Du tænker i forbindelse med kåringen? Får jeg så ikke problemer, hvis hun skal have medicin inden?
Hvis hun skulle gå hen at blive syg/skadet, så er du selvfølgelig nødt til at få hende chippet, men ellers ville jeg vente. Der kan blive et problem med en dansk-chippet hest, som egentligt ikke er oprettet i det danske system.
Når hun er brændemærket, og derudover allerede har et pas, og endda med medicinsider, så skal hun ikke chippes.  Med mindre du VIL have hende udelukket fra konsum, så er du nødt til det   Du behøver dog ikke udelukke hende fra konsum, for at dyrlægen kan behandle hende. Han skriver jo bare medicinering og tilbageholdelsestider i passet 
Britt jeg ville nu heller ikke uden videre udelukke en sund og rask hest fra konsum, det er også noget du skal medtage, hvis du engang skal sælge hende, da det kan trykke prisen en del. I øvrigt er det ikke sikkert, at den skal have chip, det afhænger faktisk af dens fødselsdato, hvis den er født efter 30. juni 2009 eller ej. Efter så skal den have chip og før, så kan den fortsat nøjes med sit brændemærke. Men jeg ville så afgjort også vælge den tyske chip, med en hannoveraner hoppe med tyske papirer for ikke at forvirre begreberne yderligere end strengt nødvendigt. Dog ville jeg ikke uden videre vælge at udelukke en rask unghest fra konsum uden grund. Mvh
Talte med en hestemand som fortalte han havde aldrig været ude for at folk ville betale mindre for en hest som er udelukket for konsum. Har lige solgt en hest, her skulle hesten være udelukket for konsum. Mener at heste før 30 juni 2009 skal have et brand med mindst 3 cifre. Hvilket mange af de tyske ikke har. Jeg synes verden bliver meget nemmere når hestene er taget ud af konsum. Flere opstaldningsteder vil at hestene er taget ud af konsum, kontrolen blive rmeget mindre og reglerne mere overskuelige. MVH Hanne.
Hanne, jeg har også ført den med de tre cifre, og helt korrekt, det kører tyskerne ikke med. Men jeg har spurgt både mine dyrlæger, og landskontoret, og de har begge sagt, at de ikke behøver at have tre cifre, men at de "bare" skal være brændemærket og indentificerbare. Så ingen af mine holstener er blevet chippet, eller for den sags skyld bliver det. Jeg kan nu heller ikke forstille mig, at folk vil give mindre, fordi de ikke kan bruges til konsum. Sagt med andre øjne, er det deres store bekymring, så er det nok ikke lige her de skal købe hest  Annette
Okay, så har i været heldigere, end de jeg kender til med de udchippede heste, fordi der faldt priserne faktisk en del med baggrund i det faktum, at de netop var udchippet uden egentlig grund. Og det med antal cifre eller ej, der har jeg hørt det samme, som Annette. Mvh
Ang. brændemærkning, hedder reglerne vist bare "brændemærke med cifre" uden krav til antal cifre. Dog er mærker uden cifre ikke godkendt.
" "